Tarybos reglamentas (EB) Nr. 500/94
1994 m. vasario 21 d.
dėl Susitarimo dėl Tarptautinio mokslo ir technologijų centro įsteigimo laikino taikymo protokolo sudarymo Europos bendrijos vardu
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 235 straipsnį kartu su 228 straipsnio 2 dalies antru sakiniu ir 3 dalies pirma pastraipa,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi kol neįsigaliojo 1992 m. lapkričio 27 d. pasirašytas Susitarimas dėl Tarptautinio mokslo ir technologijų centro įsteigimo, Europos bendrijos sudarytas protokolas padės pasiekti Bendrijos tikslus,
kadangi šio reglamento priėmimui Sutartyje nenumatyta kitų įgaliojimų nei numatyti 235 straipsnyje,
PRIĖMĖ ŠĮ REGLAMENTĄ:
1 straipsnis
Europos bendrijos vardu patvirtinamas Protokolas dėl Susitarimo dėl Tarptautinio mokslo ir technologijų centro įsteigimo laikino taikymo.
Protokolo tekstas pridedamas prie šio reglamento.
2 straipsnis
Tarybos pirmininkas Europos bendrijos vardu pateikia Protokolo I straipsnyje numatytą pranešimą.
3 straipsnis
Taikomi Reglamento (EEB) Nr. 3955/92 [2] 3 ir 4 straipsniai.
4 straipsnis
Šis reglamentas įsigalioja trečią dieną nuo jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1994 m. vasario 21 d.